o stališču, ki se v imenu Evropske unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih glede predlogov sprememb pravilnikov ZN št. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 in pravilnika ZN o zapisovalniku podatkov o dogodku, predloga sprememb globalnega tehničnega predpisa št. 9, predloga sprememb konsolidirane resolucije R.E.5, predloga štirih novih pravilnikov ZN v zvezi z zapisovalnikom podatkov o dogodku, zaščito motornih vozil pred nedovoljeno uporabo in homologacijo naprave za zaščito pred nedovoljeno uporabo, homologacijo naprav za imobilizacijo vozila in homologacijo vozila glede na njegovo napravo za imobilizacijo ter homologacijo alarmnega sistema vozila in homologacijo vozila glede na njegov alarmni sistem, predloga nove vzajemne resolucije M.R.4 ter predlogov dokumentov za razlago pravilnikov ZN št. 155 in 156

OBRAZLOŽITVENI MEMORANDUM

1.PREDMET UREJANJA PREDLOGA

Ta predlog se nanaša na sklep o določitvi stališča, ki naj se v imenu Unije zastopa na Svetovnem forumu Ekonomske komisije Združenih narodov za Evropo za harmonizacijo pravilnikov o vozilih (delovna skupina 29 oz. WP.29) v zvezi s sprejetjem novih pravilnikov ZN in sprememb obstoječih pravilnikov ZN, sprememb obstoječega globalnega tehničnega predpisa ZN, nove vzajemne resolucije in sprememb konsolidirane resolucije.

2.OZADJE PREDLOGA

2.1Sporazum iz leta 1958 in sporazum iz leta 1998

Namen Sporazuma Ekonomske komisije Združenih narodov za Evropo (v nadaljnjem besedilu: UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958), in Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum), je razvoj harmoniziranih zahtev, katerih namen je odpraviti tehnične ovire v trgovini z motornimi vozili med pogodbenicami UN/ECE ter pri teh vozilih zagotoviti visoko raven varnosti in varstva okolja. Sporazuma sta za EU začela veljati 24. marca 1998 oziroma 15. februarja 2000. Oba upravlja Svetovni forum UN/ECE za harmonizacijo pravilnikov o vozilih (delovna skupina 29 oz. WP.29).

2.2 Svetovni forum Ekonomske komisije Združenih narodov za Evropo (UN/ECE) za harmonizacijo pravilnikov o vozilih – delovna skupina 29 oz. WP. 29

WP.29 zagotavlja edinstven okvir za globalno harmonizirane pravilnike o vozilih. WP.29 je stalna delovna skupina v institucionalnem okviru Združenih narodov s posebnim pooblastilom in poslovnikom. Deluje kot globalni forum, ki omogoča odprto razpravo o pravilnikih o motornih vozilih ter razpravo o izvajanju Revidiranega sporazuma iz leta 1958 in Vzporednega sporazuma. Vsaka država članica Združenih narodov in vsaka organizacija za regionalno gospodarsko povezovanje, ki jo ustanovijo države članice Združenih narodov, lahko v celoti sodeluje v dejavnostih WP.29 in lahko postane pogodbenica sporazumov o vozilih, ki jih upravlja WP.29. Evropska unija je pogodbenica teh sporazumov.

WP.29 UN/ECE zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka lahko sprejmejo novi pravilniki ZN, novi globalni tehnični predpisi ZN, spremembe obstoječih pravilnikov in resolucij ZN na podlagi Revidiranega sporazuma iz leta 1958 ter spremembe obstoječih globalnih tehničnih predpisov in resolucij ZN na podlagi Vzporednega sporazuma. Pred vsakim zasedanjem WP.29 se o teh spremembah najprej razpravlja na tehnični ravni v namenskih pomožnih organih WP.29.

Nato se glasuje na ravni WP.29 (tj. s kvalificirano večino pogodbenic, ki so prisotne in glasujejo za predloge na podlagi Revidiranega sporazuma iz leta 1958, in z glasovanjem s soglasjem pogodbenic, ki so prisotne in glasujejo za predloge na podlagi Vzporednega sporazuma).

Stališče, ki naj se v imenu Unije zastopa glede novih pravilnikov in globalnih tehničnih predpisov, njihovih sprememb, dopolnil in popravkov ter resolucij, se določi pred vsakim zasedanjem WP.29 s sklepom Sveta na podlagi člena 218(9) PDEU.

2.3 Predvideni akt WP.29

WP.29 lahko od 9. do 11. marca 2021 na svojem 183. zasedanju sprejme predloge sprememb pravilnikov ZN št. 13, 13-H, 18, 30, 41, 46, 48, 53, 54, 65, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 in pravilnika ZN o zapisovalniku podatkov o dogodku, predlog sprememb globalnega tehničnega predpisa št. 9, predlog sprememb konsolidirane resolucije R.E.5, predloge štirih novih pravilnikov ZN v zvezi z zapisovalnikom podatkov o dogodku, zaščito motornih vozil pred nedovoljeno uporabo in homologacijo naprave za zaščito pred nedovoljeno uporabo, homologacijo naprav za imobilizacijo vozila in homologacijo vozila glede na njegovo napravo za imobilizacijo ter homologacijo alarmnega sistema vozila in homologacijo vozila glede na njegov alarmni sistem, predlog nove vzajemne resolucije M.R.4, predloga dokumentov za razlago pravilnikov ZN št. 155 in 156 ter predlog smernic o elementih učinkovitosti zapisovalnika podatkov o dogodku.

3. STALIŠČE, KI SE ZASTOPA V IMENU UNIJE

Sistem WP.29 krepi mednarodno harmonizacijo standardov za vozila. Pri tem cilju ima ključno vlogo sporazum iz leta 1958, saj se proizvajalci EU lahko držijo skupnega sklopa homologacijskih pravilnikov, vedoč, da bo njihov izdelek v državah pogodbenicah veljal za skladnega z nacionalno zakonodajo. Ta shema je na primer omogočila, da je Uredba (ES) št. 661/2009 o splošni varnosti motornih vozil razveljavila več kot 50 direktiv EU in jih nadomestila z ustreznimi pravilniki, pripravljenimi na podlagi sporazuma iz leta 1958.

Podoben pristop uporablja Uredba (EU) 2018/858 Evropskega parlamenta in Sveta, ki določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije.

Ko WP.29 sprejme predloge sprememb pravilnikov ZN ali nove pravilnike ZN in ko izvršni sekretar UN/ECE o teh aktih uradno obvesti pogodbenice, lahko akti po šestih mesecih končno začnejo veljati in se lahko prenesejo v veljavna nacionalna pravila vsake pogodbenice, če jim ne nasprotujejo pogodbenice, ki predstavljajo manjšino, ki lahko to prepreči. V EU je prenos končan po objavi teh aktov v Uradnem listu Evropske unije.

Zato je treba opredeliti stališče Unije glede naslednjih aktov:

–predlogov sprememb pravilnikov ZN št. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154, 157 in pravilnika ZN o zapisovalniku podatkov o dogodku, ki se nanašajo na posodobitev določb o zavornih sistemih težkih vozilih, zavorah vozil kategorij M1 in N1, zaščiti pred nedovoljeno uporabo motornih vozil, pnevmatikah za osebna vozila, gospodarska vozila, kmetijska vozila in njihove priklopnike ter vozila kategorije L, emisijah hrupa iz motornih koles, napravah za posredno gledanje, vgradnji svetlobnih in svetlobno-signalnih naprav v motorna vozila, vozila kategorije L3, mopede in kmetijska vozila, vozilih, ki za pogon uporabljajo utekočinjeni naftni plin, krmilnem sistemu, alarmnih sistemih vozil, žarometih s svetlobnimi viri, ki delujejo na principu električnega praznjenja v plinu, zahtevah glede splošne konstrukcije avtobusov, žarometih s simetričnim kratkim svetlobnim pramenom, sistemih za preprečevanje nedovoljene uporabe in alarmni sistemih, kotalnem uporu pnevmatik, kotalnem hrupu in oprijemljivosti na mokrih površinah, gorljivosti materialov, prilagodljivih sistemih sprednje osvetlitve, nadomestnih kolesih za osebne avtomobile, prednjem vidnem polju, sistemu za nadzor tlaka v pnevmatikah, nameščanju pnevmatik, svetlobno-signalnih napravah, napravah za osvetlitev cestišča, odsevnih napravah, naprednem sistemu za zaviranje v sili za vozila kategorij M1 in N1, sistemu za samodejno ohranjanje voznega pasu, globalno usklajenem preizkusnem postopku za lahka vozila ter zapisovalniku podatkov o dogodku;